एनएसएस शिविर में दिया ‘बेटी बचाओ’ का संदेश
गवर्नमेंटब्वायज सीनियर सेकेंडरी स्कूल ओल्ड फरीदाबाद में जारी राष्ट्रीय सेवा योजना कैंप के दूसरे दिन बेटी बचाओ का संदेश दिया। कार्यक्रम की अध्यक्षता प्रिंसिपल संदेश सोलंकी ने की। इसका आयोजन पंजाबी फेडरेशन फरीदाबाद के सहयोग सेे किया। राष्ट्रीय सेवा योजना ईकाई की प्रथम ईकाई प्रभारी रविन्द्र कुमार मनचंदा ने कहा बेटियां किसी भी प्रकार से बेटों से कम नहीं हैं।
बेटियां शिक्षा के क्षेत्र से लेकर अंतरिक्ष तक, विमान चालन से लेकर सेनाओं प्रमुख वाणिज्यिक प्रतिष्ठानों में सीईओ आदि सभी स्थानों में अपनी जिम्मेदारी का निर्वहन कर रही हैं। पंजाबी फेडरेशन फरीदाबाद के प्रधान वासदेव अरोडा, हरीशचन्द आजाद, तिलकराज शर्मा, संदीप कौर, डिम्पल मलहोत्रा और रामबीर नरवत ने राष्ट्रीय सेवा योजना के स्वयंसेवकों को समाज में निरंतर गिर रहे लिंगानुपात के बारे में लोगों को जागरूक करने के लिए अपील की। इस मौके पर राजेश गुप्ता, अशोक त्यागी, डाक्टर बिजेंद्र कसाना, डा. विजेंद्र सिंह, स्टाफ सचिव उदयबीर सिंह गिल, सुदेश्वर राणा, हरविन्द्र सिंह, जयदीप शर्मा, देवी लाल, बिजेंद्र ने छात्रों की बेटी बचाओ अभियान में भागीदारी के लिए विशेष रूप से सराहना की। गवर्नमेंट सीनियर सेकेंडरी स्कूल मेवला महाराजपुर में कार्यक्रम अधिकारी सुशील कणवा के मार्गदर्शन में चल रहे राष्ट्रीय सेवा योजना के सात दिवसीय विशेष शिविर में दूसरे दिन प्रिंसिपल तरुणदीप गिल ने स्वयंसेवकों को एक अच्छी आजीविका चलाने स्वावलंबी बनने के बारे में जानकारी दी। पन्हेड़ाखुर्द स्थित गवर्नमेंट सीनियर सेकेंडरी स्कूल में आयोजित कैंप में बेहतर प्रदर्शन करने वाले छात्र छात्राओं को सम्मानित किया गया।
hin_Deva hin_Deva hin_Deva